钦定古今图书集成/明伦汇编/闺媛典/第081卷 > 许卓妻任氏
## 钦定古今图书集成/明伦汇编/闺媛典/第081卷 > 许卓妻任氏

按《濮州志》：“任氏，开州司务许伸子卓妻。年十五，嫁许
方三日，与姒同车赴翁。任既至京，卓复以考事还开，
臞弱不任劳苦，试复不售，忧懑成疾，旬日而死。任奔
丧襄事，归养父相家。相坐事死，任随寡祖母。居三年，
祖母亦没，贫不能自给，叔璋供之，平居动止，须臾不
苟，同宅男妇罕见其面。诸生谷某求配，或劝之嫁，不”
听，饿七日而死，年二十馀。